
                                             CONTRACT DE LUCRARI 
                     
[bookmark: _GoBack]                                             NR. 376878  din 09.12.2016


1. Părţile contractante
În temeiul Legii 98/2016 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, s-a încheiat prezentul contract de lucrari, 

MUNICIPIUL ORADEA, cu sediul in Oradea,  P-ta Unirii, nr.1, telefon 0259/437000, fax 0259/437544,email: primarie @ oradea.ro, cod fiscal 35372589, avand contul nr RO 14TREZ24A670312710101X deschis la Trezoreria municipiului Oradea, titular de cont Municipiul Oradea, reprezentata prin Primar – Ilie Bolojan si Director Economic –Eduard Florea , in calitate de achizitor, pe de o parte
şi 
TERMOFICARE ORADEA SA – cu sediul in Loc. Oradea, str.Jean Calvin nr.5 Judetul Bihor , telef 0359-409511, 0359409512, 0259467762inregistrata la Oficiu Registrului Comertului sub nr. J05/1095/2013 avand codul fiscal RO 31952982, cont nr. RO97TREZO765069XXX014215 deschis la Trezoreria Oradea, reprezentata prin Director General Necula Stanel Ionel in calitate de executant

  2. Definitii
  2.1. - In prezentul contract urmatorii termeni vor fi interpretati astfel:
0. contract –prezentul contract şi toate anexele sale;
0. achizitor şi executant - părţile contractante, aşa cum sunt acestea numite în prezentul contract;
0. parte – achizitorul sau executantul, astfel cum rezultă din context
0. preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
0. cerinţele achizitorului – caietul de sarcini şi orice alte cerinţe/instrucţiuni emise de achizitor pe durata executării contractului
0. ordin administrativ: orice instrucţiune sau dispoziţie emisă de achizitor către executant privind execuţia lucrărilor.
0. proiectul: proiectul (documentaţia) în baza căruia sunt executate lucrările în conformitate cu prevederile din contract;
0. amplasamentul lucrării - locul unde executantul execută lucrarea;
0. utilajele executantului - aparatele, maşinile, vehiculele şi altele asemenea necesare pentru execuţia şi terminarea lucrărilor şi remedierea oricăror defecţiuni. Sunt excluse lucrările provizorii, utilajele asigurate de către achizitor (dacă există), echipamentele, materialele şi altele asemenea.   
0. materiale - produse de orice tip (altele decât echipamentele) care fac parte din lucrări inclusiv livrarea de materiale (dacă există) furnizate de către executant, potrivit prevederilor contractului;
0. echipamente - aparatele, maşinile, instalaţiile şi vehiculele care fac parte din lucrări;
0. bunuri – utiliaje, mijloace de transport, echipamente şi lucrări provizorii sau oricare dintre acestea, după caz;
0. lucrări provizorii - toate lucrările provizorii de orice tip, necesare pe şantier pentru execuţia şi terminarea lucrărilor şi remedierea oricăror defecţiuni;
0. şantier -  locurile în care vor fi executate lucrările şi unde se vor livra echipamentele şi materialele, şi oricare alte locuri prevăzute în contract ca fiind parte componentă a şantierului;
0. utilităţi - reprezintă instalaţii de suprafaţă, de subteran sau aeriene ce permit distribuţia de produse petroliere, gaze, apă, electricitate, servicii canalizare, telefon, etc.care pot fi în proprietatea publică sau particulară;
0. graficul de lucrări - graficul pregătit de executant care se actualizează ori de câte ori este nevoie, şi care trebuie să justifice listele de cantităţi care trebuie executate în perioada de referință în vederea monitorizării şi evaluării ritmului evoluției lucrărilor în conformitate cu contractul; 
0. documentele executantului - reprezintă documentele tehnice incluse în cerinţele achizitorului, documentele necesare pentru satisfacerea tuturor condiţiilor impuse de aprobări, calculele, programele de computer şi alt software, planşe, manuale pentru exploatare şi întreţinere, modele şi alte documente tehnice (dacă există), care se află în custodia şi grija executantului până la data preluării acestora de către achizitor. 
0. utilaje asigurate de către achizitor -  reprezintă toate aparatele, maşinile şi vehiculele (dacă există) puse la dispoziţie de către achizitor pentru a fi utilizate de către executant la execuţia lucrărilor, dar nu includ echipamentele care nu au fost recepţionate de către achizitor.
0. recepţia la terminarea lucrărilor – recepţia efectuată la terminarea completă a lucrărilor unui obiect sau a unei părţi din construcţie, independentă, care poate fi utilizată separat.
0. recepţia finală – recepţia efectuată după expirarea perioadei de garanţie.
0. proces verbal de recepţie la terminarea lucrărilor – documentul întocmit şi semnat în conformitate cu Regulamentul de recepţie a lucrărilor de construcţii şi instalaţii aferente acestora, de către comisia de recepţie numită de către achizitor, la cererea reprezentantului autorizat al acestuia, recomandând sau nu recepţionarea lucrărilor, sau a unei părţi de lucrare (după caz) de către achizitor;
0. proces verbal de recepţie finală - documentul întocmit şi în conformitate cu Regulamentul de recepţie a lucrărilor de construcţii şi instalaţii aferente acestora, de către comisia de recepţie numită de către achizitor, la cererea reprezentantului autorizat al acestuia, prin care se precizează data la care executantul şi-a încheiat obligaţiile prevăzute în contract.
0. despăgubire generală: suma, neprevăzută expres în contract care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de către cealaltă parte. 
0. penalitate contractuală: despăgubirea stabilită în contractul de execuţie lucrări ca fiind plătibilă de către una din părţile contractante către cealaltă parte, în caz de neîndeplinire sau îndeplinire necorespunzătoare a obligaţiilor din contract;
0. garanţia de participare: garanţia care se constituie de către ofertant în scopul de a proteja autoritatea contractantă faţă de riscul unui eventual comportament necorespunzător al acestuia pe întreaga perioadă derulată până la încheierea contractului de achiziţie publică.
0. garanţia de bună execuţie : garanţia se constituie de către executant în scopul asigurării autorităţii contractante de îndeplinirea cantitativă, calitativă şi în perioada convenită a contractului. 
0. perioada de garanţie acordată lucrărilor : perioada de timp cuprinsă între data recepţiei şi terminarea lucrărilor, a cărei durată se stabileşte prin contract şi în cadrul căreia, executantul are obligaţia înlăturării, pe cheltuiala sa, a tuturor deficienţelor apărute datorită nerespectării clauzelor şi specificaţiilor contractuale sau a prevederilor reglementărilor tehnice aplicabile.
0. forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
0. act adiţional: document prin care se pot modifica termenii şi condiţiile contractului. 
0. conflict de interese înseamnă orice eveniment care influenţează capacitatea executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricţii sunt de asemenea aplicabile oricăror sub-contractanţi, salariaţi şi experţi ce acţionează sub autoritatea şi controlul executantului.
0. PCCVI – plan control calitate, verificări şi încercări;
0. zi - zi calendaristică; an - 365 zile.
3. Interpretare
3.1. - In prezentul contract, cu exceptia unei prevederi contrare, cuvintele la forma de singular vor include forma de plural si viceversa, acolo unde acest lucru este permis de context.
 3.2. - Termenul "zi" ori "zile" sau orice referire la zile reprezinta zile calendaristice, daca nu se specifica in mod diferit.
3.3 - Clauzele şi expresiile vor fi interpretate prin raportare la întregul contract.

Clauze obligatorii

 4. Obiectul principal al contractului
 4.1. - Executantul se obliga sa presteze serviciile de proiectare,  si sa execute, sa finalizeze  lucrarile privind “Elaborare proiect tehnic, si executie lucrari “Racord Termic pentru Scoala Gimnaziala “Lucretia Suciu si Centrul Social Multifunctional Dignitas “ in conformitate cu obligatiile asumate prin prezentul contract.
 4.2.- Achizitorul se obliga sa plateasca executantului pretul convenit  pentru  prestarea serviciilor, executia si finalizarea lucrarilor ce fac obiectul prezentului contract. 
 5. Preţul contractului
 5.1. – Pretul convenit pentru indeplinirea contractului, platibil executantului de catre achizitor este de 110.833,33 lei fara TVA, la care se adauga TVA in cuantum de 22.166,67 lei,  la cota TVA prevăzută de legislaţia în vigoare la data emiterii facturii.

6. Durata contractului
6.1- Executantul se obliga sa presteze serviciile de DT pentru avizul de racordare + DTAC+PT+DDE in termen de 30 de zile de la semnarea contractului, lucrarile se vor executa in 60 de zile de la predarea ordinului de incepere al lucrarilor de catre achizitor
6.2 - Contractul intra in vigoare la data semnarii de catre parti si isi produce efectele pana la incheierea procesului verbal de receptie finala a lucrarilor contractate si eliberarea garantiei de buna executie. 
6.3.- Prezentul contract încetează să producă efecte la expirarea perioadei de garantie acordata lucrarilor executate, dupa semnarea fara obiectiuni a Procesului Verbal de Receptie Finala. 
6.4. - Durata prezentului contract se poate prelungi cu acordul partilor, printr-un act aditional, daca este cazul.
 7. Executarea contractului 
 7.1. – Executarea contractului începe la data intrarii in vigoare a acestuia
 8. Documentele contractului
 8.1. - Documentele contractului sunt:
· caietul de sarcini
· oferta financiara
9. Obligaţiile principale ale executantului 
9.1 Executantul se obligă să presteze serviciile de proiectare,  si sa execute, sa finalizeze , lucrarile privind “Elaborare proiect tehnic, si executie lucrari “Racord Termic pentru Scoala Gimnaziala “Lucretia Suciu si Centrul Social Multifunctional Dignitas, execute   conform termenului prevazut la clauza 6.2 din contract si in conformitate cu cerintele din caietul de sarcini.
9.2 Lucrarile constau in :
· realizarea de racorduri termice primare și puncte termice modulare pentru cele două locații mai sus prezentate;
· pentru punctele termice modulare care vor alimenta cele două locații se vor utiliza spațiile puse la dispoziție de către utilizatori;  
· extinderea și racordurile vor fi realizate din conducte preizolate, montate îngropat în pat de nisip de râu, fin, spălat.

9.3 Parametri de funcţionare care vor trebuii asigurati : 
 Circuitul primar:
· temperatura intrare/ieşire iarna: 120°C/60°C
· temperatura intrare/ieşire vara: 70°C/35°C
· temperatura accidentala, pe perioade scurte de timp: 140°C
· presiune maximă de operare: 20 bar
· presiunea nominala 25 bar
· cădere de presiune maximă admisibilă în punctul termic: 1,0 bar  Circuit secundar de încălzire:
· temperatura nominală tur/retur: 65°C/50°C
· presiunea maximă operare: 6 bar
· înălţimea de pompare minimă: 10 m CA
Circuit secundar pentru preparare apă caldă de consum:
· temperatura intrare/ieşire: 10/60°C
· presiune maximă reţea apă rece: 6 bar
9.4 Extindere rețea și racorduri termice primare
· Pentru alimentarea modulelor se va realiza o extindere a retelei primare din str. Griviței cu conducte preizolate montate îngropat, în pat de nisip de râu fin, spălat.
· Conductele vor fi in număr de 2 (tur-retur), şi vor avea diametre cuprinse între 2 x DN 80mm şi 2 x DN 50 mm.
· Soluţia tehnică de instalare a conductelor subterane în sistem preizolat, presupune utilizarea conductelor preizolate, cu izolaţie din spumă rigidă de poliuretan şi manta de protecţie din polietilenă de mare duritate, amplasate direct în pământ, în pat de nisip de râu fin, spălat.
· Conductele preizolate vor fi prevăzute cu sistem de senzori (conductori electrici) incorporaţi în spumă, în scopul supravegherii nivelului umidităţii izolaţiei şi localizării eventualelor defecte.
· Soluţia de instalare în sistem preizolat care se va utiliza oferă o serie de avantaje, printre care :
• pierderi minime în transportul căldurii (coeficient de conductivitate termică al spumei poliuretanice la 50°C este de 0,027 W/mK);
• durata de viaţă de minim 30 de ani;
• siguranţa sporită în exploatare (sistemul de avertizare al eventualelor incidente inclus în spuma de poliuretan asigură depistarea rapidă şi localizarea cu precizie a acestora);
• eliminarea practic a pierderilor de agent termic în reţele;
• durata mică de execuţie a lucrărilor de şantier;
• ocuparea unor spaţii reduse în teren;
• costuri reduse de întreţinere şi exploatare a reţelelor.
9.5 Ţeava
· Pentru parametrii precizaţi mai sus la realizarea sistemului preizolat se va folosi ţeavă din oţel, OLT 35 KII (sau OLT 45), material P235GH conform SR EN 10216 – 2 + A2:2008 – „Ţevi din oţel fără sudură utilizate la presiune. Condiţii tehnice de livrare. Partea 2: Ţevi din oţel nealiat şi aliat, cu caracteristici precizate la temperatură ridicată”, dimensiuni conform SR ENV 10220:2003 – „Ţevi din oţel cu capete netede, sudate şi fără sudură. Tabele generale de dimensiuni şi mase liniare”, cu certificat de inspecţie tip 3.1, în conformitate cu SR EN 10204:2005 –„Produse metalice. Tipuri de documente de inspecţie”, izolate termic cu spumă rigidă de poliuretan (PUR), şi protejate în manta din polietilena de mare densitate (PEHD), cu parametri corespunzători SR EN 253:2013 – ”Conducte pentru încălzire districtuală. Sisteme de conducte preizolate pentru reţele subterane de apă caldă. Ansamblu de conducte de otel, izolaţie termică de poliuretan şi manta exterioară de polietilenă”.
· Dimensiunile conductelor necesare extinderii reţelei termice primare și grosimile minime ale pereților țevilor acceptate în funcție de diametru, sunt :
· DN 50 (Ø 60 x 3,2 mm), Dmanta = 125 mm;
· DN 65 (Ø 76,0 x 3,6 mm), Dmanta = 140 mm;
· DN 80 (Ø 88,9 x 5,0/3,6 mm), Dmanta = 160 mm;

9.6 Ramificaţii preizolate
· Ramificaţiile vor fi prefabricate cu izolaţia gata pentru instalare, în concordanţă cu  SR EN 448:2009. Ramificaţiile preizolate livrate vor fi forjate şi vor avea aceeaşi calitate de oţel ca şi conducta de serviciu. Ramificaţiile vor avea grosimi ale peretelui egale cu cele ale conductelor de serviciu, la diametrul respectiv.
· Caracteristicile izolaţiei termice din spumă poliuretanică şi a mantalei de protecţie din polietilenă vor fi identice cu cele ale conductelor preizolate de serviciu.
9.7 Coturile
· Coturile preizolate vor satisface cerinţele standardului SR EN 448:2009. Se vor utiliza de regulă coturi preizolate la 90o, dar şi coturi diferite de 90o, cu rază de curbură R=1,5 DN, cu aceleaşi caracteristici – calitatea oţelului şi grosimea peretelui – ca şi conducta de serviciu la diametrul respectiv. Coturile preizolate vor fi forjate.
· Pentru racordurile cu diametre până la DN 65, coturile vor fi îndoite din ţeavă de oţel fără sudură conform EN 10216-2, dintr-o singură bucată. 
· Pentru conductele cu diametru nominal DN 80 mm, sau mai mare, dacă este cazul, se vor folosi următoarele componente: cot forjat fără sudură conform EN 10253-2, capete din ţeavă laminată, fără sudură, cu aceleaşi caracteristici  - material şi grosimea materialului – ca şi ale conductei de serviciu, cu lungimi între 0,35 – 0,65 m, cu pregătirea pentru sudură similară cu cea pentru conducte. 
9.8 Punctele fixe preizolate 
· Punctele fixe preizolate vor satisface cerinţele standardului SR EN 448:2009. Elementele din componenţa punctelor fixe vor avea dimensiunile corespunzătoare conductelor preizolate. 
· Calitatea oţelului şi grosimea peretelui vor fi aceleaşi ca şi a conductei la diametrul respectiv.   
· Caracteristicile izolaţiei termice din spumă poliuretanică şi a mantalei de protecţie din polietilenă vor fi identice cu cele ale conductelor preizolate.
9.9 Mantaua de protecţie
· Mantaua de protecţie pentru conducte trebuie sa fie realizată din ţeavă din polietilenă de înaltă densitate (PEHD) cu parametrii tehnici corespunzători standardului SR EN 253:2013. 
· Mantaua trebuie să fie rezistentă la reacţiile chimice din sol, să suporte bine radiaţiile ultraviolete (conducte montate suprateran) şi să fie uşor sudabilă. În scopul asigurării unei aderenţe pe termen lung a izolaţiei la suprafaţa interioară a mantalei, aceasta se va prelucra cu procedeul “corona” sau un procedeu similar. 
· Mantaua trebuie să asigure o bună protecţie contra umezirii din exterior a materialului termoizolant.
· Materialul utilizat va fi din polietilena de mare densitate (minim 942 kg/m3 conform SR EN ISO 1183), care trebuie să prezinte o alungire la rupere de cel puţin 350%, atât axial cât şi radial (SR EN ISO 527) şi o stabilitate dimensională la temperatura 90±50 oC de ±3%. Trebuie să fie rezistentă la reacţiile chimice din sol şi să fie uşor sudabilă.
· Suprafaţa interioară a ţevii de polietilenă trebuie să fie prelucrată astfel încât să asigure o aderenţă optimă între manta şi izolaţia de poliuretan. 
9.10 Izolaţia termică
· Izolaţia ţevilor metalice (de serviciu) la conductele preizolate se face cu spumă rigidă de poliuretan, dintr-un singur strat, având parametrii corespunzători standardului SR EN 253:2013. 
· Spuma de poliuretan trebuie să aibă o structură celulară uniformă, cu cel puţin 88% din pori închişi, o densitate brută de minim 60 kg/m3 (în miez) şi totală de 80 kg/m3, efect de gaze de seră GWP = 0, conform SR EN 253 şi rezistenţă de durată la 140° C pentru cel puţin 30 de ani.  Conductivitatea termică la  50oC trebuie să fie de maximum 0,027 W/m oK, rezistenţa la compresie în direcţie radială trebuie să fie minim T ax > 0,3 MPA.
· În sistem legat, izolaţia din spumă de poliuretan trebuie să asigure o aderenţă deplină între elementele componente, astfel încât spuma poliuretanică să preia în mod uniform tensiunile şi să conducă la dilatări termice uniforme.
· Furnizorul trebuie să prezinte la livrarea ţevilor ”Protocolul de spumare” care să ateste caracteristicile de bază ale spumei poliuretanice.
Grosimea izolaţiei termice a conductelor preizolate va fi standard.
Sistem de alarmare IPS – Cu, respectiv echivalent.
· După terminarea montajului şi înainte de punerea în funcţiune a tronsonului de conducte trebuie efectuata şi documentată măsurătoarea sistemului de alarmare pentru umiditate.
9.11 Căciulile de capăt
· Vor fi utilizate în mod obligatoriu pentru protecţia termoizolaţiei conductelor preizolate în zona de îmbinare cu conductele clasice. Materialul căciulilor de capăt va fi din polietilenă contractibilă.
9.12 Manşoanele şi izolarea zonelor de îmbinare
· Realizarea continuităţii sistemului preizolat se efectuează prin mufarea zonelor de îmbinare. 
· Pentru realizarea continuităţii sistemului preizolat se vor utiliza manşoane termocontractibile. Operaţia de manşonare se va face numai după verificarea sudurilor, efectuarea probelor de presiune și a legăturii firelor de semnalizare avarii.
· După mufare se injectează spumă poliuretanică în spaţiul inelar dintre conducta de serviciu şi manta. Calitatea spumei rigide de îmbinare va fi identică cu cea a ţevilor preizolate.
9.13 Pernele de dilatare
· Pernele de dilatare se vor instala pentru compensarea dilatărilor. Acestea vor fi livrate de către furnizorul de conducte preizolate. Materialul pernelor de dilatare va fi din spumă de polietilenă cu celule închise, reticulat, rezistent la chimicale, rezistent la rozătoare, imputrescibil.
9.14 Perne de susţinere a conductelor preizolate
· Se folosesc pentru pozarea şi instalarea conductelor preizolate în şanţ. Sunt confecţionate din poliuretan. 
· În funcţie de condiţiile specifice, beneficiarul poate accepta, în locul pernelor de pozare utilizarea unor saci de rafie umpluţi cu nisip. Nisipul va avea aceleași caracteristici cu cel utilizat la acoperirea conductelor.
9.15 Banda de marcaj
· Se va monta pe stratul de nisip, deasupra conductelor preizolate, în lungul traseului pentru a marca poziţia conductelor. Benzile de marcaj, câte una pentru fiecare conductă, se vor amplasa în lungul axului conductelor.

9.16 Izolarea elementelor de conducte clasice (care nu sunt preizolate)
· Conductele clasice de termoficare folosite în incinta punctelor termice, se vor izola cu cochilii din vată bazaltică (sau un material echivalent), având grosimea egală cu a conductei preizolate.
· Protecţia izolaţiei se va realiza cu tablă zincată de 0,5 mm.
· Materialele din care se execută izolaţia termică trebuie să îndeplinească următoarele condiţii:
· să aibă coeficientul de conductibilitate termică redus, maximum 0,040 W/mK (să fie bun izolator termic);
· să aibă rezistenţă mecanică, pentru a nu se deteriora la montaj şi în timpul funcţionării;
· să nu reţină umiditatea pentru a proteja conductele;
· să fie din material necombustibil, pentru a fi ferită de aprindere la temperatura de funcţionare;
· după ce conductele se curăţă cu peria de sârmă până la luciul metalic, după ce s-a aplicat stratul anticoroziv şi s-au efectuat probele şi eventualele remedieri necesare ca urmare a probelor, se trece la izolarea termică şi hidrofugă a conductelor.
9.17 Acoperirea cu nisip
· Acoperirea cu nisip se efectuează numai cu nisip fin de râu, spălat, având granulaţia de 0,5-4 mm, recomandată de furnizorul sistemului de conducte preizolate.
· Se vor lua măsuri ca nisipul să pătrundă în toate zonele fără a lăsa goluri sub, între şi peste conducte, iar grosimea acestuia peste generatoarea conductelor trebuie sa fie de minim 100mm.

9.18 Completarea cu pământ/balast
· Deasupra stratului de nisip, după amplasarea benzilor de marcaj se va face completarea cu pământ sau balast, compactat la 95-98% din starea pământului natural. În zonele unde suprastructura este formată din beton şi asfalt – trotuare, drumuri carosabile, parcări – peste patul de nisip se va folosi exclusiv balast.
9.19 Punctele termice (modulele)
· Schema propusă este schema de racordare în paralel a schimbătorului de încălzire cu cel pentru prepararea apei calde de consum.
· Se va prevedea un schimbător de căldură pentru preparare acc (apa calda curenta)., respectiv un schimbător de căldură pentru încălzire, montate în paralel între ele.
· Punctele termice – modulele, vor fi fi executate și testate în fabrică și vor fi livrate preasamblat, pe suporţi având înălţimea reglabilă.;
Prepararea acc. va fi în regim instantaneu, cu prioritate faţă de încălzire.
9.20 Echipamente minimale cu care va fi dotat punctul termic:
· Schimbătoarele de căldură, în varianta demontabilă, sunt cu plăci din oţel inox AISI 316 (1.4401), grosimea minim 0,5 mm în varianta compactă, nedemontabilă, cu plăci brazate (sudate).
· Modul de umplere și menținere a presiunii în circitul secundar de încălzire;
· Regulator de presiune diferențială;
· Robinet de echilibrare hidraulica/ limitare de debit;
· Pompe pentru circulaţia agentului termic de încălzire, în linie, de înaltă eficienta energetică;
· Filtre de impurităţi tip “Y”, la toate intrările în punctul termic, pe circuitul primar, circuitul secundar și pe racordul de apă rece;
· Vane de reglare cu servomotor, speciale, pentru aplicațiile de termoficare, echilibrate in presiune, cu rol de regulator de temperatură, montate pe circuitul primar, pe fiecare schimbător în parte, pentru încălzire, respectiv pentru apa caldă de consum, prevăzute și cu posibilitatea de acționare directă, local si din dispecerat;
· Aparate de măsură – manometre şi termometre, montate în zonele caracteristice ale punctului termic;
· By-pass de umplere a punctului termic din conducta retur primar, cu posibilitatea umplerii și din racordul de apă rece;
· Toate aparatele şi instalaţiile vor fi prevăzute cu dispozitive de siguranţă împotriva creşterii presiunii şi temperaturii peste limitele admise, aplicându-se după caz, prevederile STAS 7132 şi prescripţiile tehnice C4. Supapele de siguranţă pentru circuitul secundar de încălzire şi pentru circuitul de prepararea a apei calde de consum, vor fi alese în concordanta cu presiunea din punctul considerat al instalaţiei;
· Vase de expansiune închise, cu membrană;
· Robinetele de secționare vor fi de tipul constructiv cu obturator sferic, PN 25bar, T 130ºC pentru circuitul primar, si tipul constructiv cu obturator sferic sau cu sertar, PN 6 bar, T 65ºC pentru cele montate în circuitul secundar;
· Toate ţevile de legătură între elementele modulului vor fi protejate împotriva coroziunii în medii umede, prin aplicarea unei vopsiri performante cu emailuri alchidice sau epoxidice sau prin aplicarea electrolitică a unor straturi de protecţie (zincate);
· Toate ţevile de legătură între elementele modulului vor fi izolate termic și mecanic cu vată bazaltică și cochilii din tablă zincată sau din poliuretan;
· Se vor asigura pe toate tronsoanele, elemente de legătură care să permită demontarea uşoară în caz de avarie sau lucrări de întreţinere (flanşe sau racorduri olandeze);
· Toate supapele de siguranţă, respectiv robinetele de aerisire/golire vor fi prevăzute cu ţevi pentru scurgere care să asigure deversarea apei la nivelul podelei, pentru protecţia elementelor sub presiune şi pentru respectarea normelor de protecţia muncii.
· Punctele termice vor fi prevăzute cu mijloace de măsură, omologate și cu certificat de calitate și declarații de conformitate, și vor avea minimum clasă metrologică de exactitate 2.
· Contoarele vor îndeplini cerințele HG 264/2006 – privind stabilirea condițiilor de introducere pe piață și de punere în funcțiune a mijloacelor de măsurare.
· Gradul de protecţie climatică (conform IEC61010–1): 
· Pentru traductoarele de debit cu ultrasunete – gradul de protecţie climatică va fi de minim IP65
· Pentru senzorii de temperatură – gradul de protecţie climatică va fi de minim IP 65;
· Pentru calculator – gradul de protecţie climatică va fi de minim IP 54.
· Subansamblurile contorului de energie termică trebuie să aibă posibilitatea de sigilare, astfel încât să fie eliminată posibilitatea demontării, înlocuirii sau defectării voite a contorului fără a deteriora sigiliul.
· Contoarele de energie termică vor fi contoare compuse cu componente interschimbabile, vor aparţine unui singur producător și vor fi echipate atât cu interfața de transmitere a datelor prin cablu cat si cu sistem de transmitere a datelor la distanţă, obligatoriu compatibile si integrabile ulterior in ”Sistem informatic integrat pentru citirea și managementul contoarelor de energie termica în municipiul Oradea”, sistem aflat în curs de implementare, și care permite citirea dintr-un dispecerat.
9.21 Lista contoarelor ce trebuie montate:    
· Contor de energie termică, ultrasonic, pentru măsurarea agentului termic primar la intrarea în punctul termic, prevăzut cu debitmetre tur și retur, PN16, T = 1300C, (cu posibilitatea atingerii temperaturii de 1400C pentru perioade scurte de timp;
· Debitmetru pentru măsurarea apei reci la intrarea în modul, montat pe branșamentul de apă rece;
· Contor de energie electrică, conform avizului furnizorului.
9.22  La elaborarea documentaţiei de proiectare se va ţine cont de următoarele 
· asigurarea parametrilor tehnici de funcţionare;
· asigurarea siguranţei în funcţionare;
· costuri cât mai reduse, în condiţiile de la punctul anterior;
· întreruperea furnizării energiei termice către clienţi pe o durată cât mai mica pe perioada realizării lucrărilor şi a punerii în funcţiune.
9.23 Documentaţia As-built 
· va conţine, desene de ansamblu ale reţelelor, desene de detaliu cuprinzând informaţii generale de amplasament, poziţionarea armăturilor, cote de nivel, reţele, diametre de ţevi, materiale, umpluturi, condiţii ale solului, conexiuni etc., date bazate pe măsurători as-built (relevee).
· Desenele vor conţine informații, furnizate de către Antreprenor, din perioada de proiectare, construcţie sau fabricaţie, montaj după cum este cazul
· Desenele vor fi marcate AS-BUILT. 
· Toate desenele vor fi transpuse pe CD, în format .dwg sau .dxf, în coordonate STEREO ’70  şi .pdf. Desenele As-Built vor fi transmise înainte de semnarea Procesului Verbal de Recepţie la Terminarea Lucrărilor.
9.24  Materiale necesare pentru executarea lucrărilor
	Materialele, echipamentele (utilajele), necesare realizării lucrării se asigură de către executant.
9.25 Conditii impuse de achizitor.    
· Continutul PT va fi în conformitate cu HG 28/2008 si Ordinul nr. 863/2008 al MDLPL.
· Recepţia documentaţiei de proiectare, se va face în urma avizării în Comisia Tehnică de Avizare a Termoficare Oradea S.A, in termen de 10 zile lucrătoare de la depunere, avizare la care va participa şi prestatorul. 
· Prestatorul are următoarele responsabilități:
· de a revizui, completa documentația în termen de 5 zile lucrătoare, fără costuri suplimentare, în funcție de recomandările, observațiile Comisiei Tehnice de Avizare a beneficiarului;
· pe toată durata de execuție a lucrărilor efectuate în baza proiectului, se va asigura asistenţă tehnică din partea Proiectantului,  fără costuri suplimentare pentru Achizitor.
· Atât proiecterea cât și execuția branșamentelor necesare funcționării, pentru fiecare punct termic, intră în sarcina Antreprenorului;
· Documentația de proiectare va fi predată în 3 exemplare pe suport de hârtie şi un exemplar pe suport electronic.
· Lucrările de execuție se vor efectua în baza  caiet de sarcini, și a proiectului tehnic (ce urmează a se elabora ), avizat in Comisia Tehnica de Avizare a achizitorului.

9.26 - (1) La inceperea lucrarilor executantul  are obligatia de a detine toate autorizatiile si avizele care cad in sarcina sa, necesare executiei lucrarilor.
         (2) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.
         (3) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.
         (4) Executantul are obligatia sa ia toate masurile necesare evitarii deteriorarii instalatiilor si retelelor de utilitati existente pe traseu, pe perioada executarii lucrarilor. In caz contrar executantul suporta toate costurile legate de remedierea avariilor provocate  si a daunelor solicitate de detinatorii cu orice titlu a acestora.
9.27. - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii. 
            (2) Un exemplar din documentaţia predată de către achizitor executantului va fi ţinut de acesta în vederea consultării de către Inspecţia de Stat în Construcţii, Lucrări Publice, Urbanism şi Amenajarea Teritoriului, precum şi de către persoane autorizate de achizitor, la cererea acestora.
9.28- Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.
9.29 - (1) Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.
           (2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către achizitor.  
9.30 - Pe parcursul execuţiei lucrărilor şi remedierii viciilor ascunse, executantul are obligaţia:
i) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;
ii) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor; 
iii) de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.
9.31 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării. 
9.32 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:
a) confortul riveranilor; sau
b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.
           (2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.
9.33 - (1) Pe parcursul execuţiei lucrării, executantul are obligaţia:
i) de a evita, pe cât posibil, acumularea de obstacole inutile pe şantier;
ii) de a depozita sau retrage orice utilaje, echipamente, instalatii, surplus de materiale;
iii) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.
           (2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.
         (3) Executantul are obligaţia de a transporta de pe şantier dărâmăturile si molozul in locurile special amenajate in acest sens, indicate de catre achizitor.
9.34 – (1) Executantul va remedia pe propria cheltuiala defectele calitative aparute din vina sa în perioada de executie, cât şi viciile ascunse ale lucrarilor ivite .
9.35 - Executantul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi
ii) daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.
9.36- Executantul garantează că va respecta obligaţiile referitoare la condiţiile de muncă şi protecţia muncii, protectia mediului conform : Legii privind securitatea si sanatatea in munca nr.319/2006, HG nr.1091/2006 cerinte minime de securitate si santate pentru locul de munca, O.G. nr.195/2005 privind protectia mediului , modificata si completata  şi a Legii nr. 307/ 2006 privind apărarea împotriva incendiilor.
9.14. Executantul va numi un responsabil care va răspunde pentru securitatea şi prevenirea accidentelor pe şantier. Această persoană trebuie să fie calificată pentru o astfel de răspundere şi să aibă autoritatea de a emite dispoziţii şi de a lua măsurile necesare pentru prevenirea accidentelor.
9.37 Pe parcursul execuţiei lucrărilor, executantul are obligaţia de a sprijini activitatea persoanei responsabile cu prevenirea accidentelor, în scopul exercitării răspunderii şi autorităţii sale.
9.38 În cazul producerii unor accidente de muncă, evenimente sau incidente periculoase în activitatea desfăşurată de executant, acesta va comunica şi cerceta accidentul de muncă, evenimentul, conform prevederilor legale pe care îl va înregistra la Inspectoratul Teritorial de Muncă al Municipiului Oradea. 
9.39 Executantul va păstra un registru şi va întocmi rapoarte privind sănătatea, securitatea şi facilităţile sociale ale persoanelor, conform cerinţelor persoanei autorizate de achizitor.
9.40. Achizitorul nu va fi responsabil pentru niciun fel de daune –interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant sau subcontractant, cu excepţia accidentelor sau rejudiciilor rezultate din vina achizitorului sau a angajaţilor acestuia.
9.41 -(1) Executantul are obligatia de a nu acoperi lucrarile care devin ascunse, fara aprobarea achizitorului.
           (2)-Executantul are obligatia de a dezveli orice parte sau parti de lucrare, la dispozitia achizitorului, si de a reface aceasta parte sau parti de lucrare, daca este cazul, pe cheltuiala acestuia.
9.42.- In cazul in care executantul executa lucrari care devin ascunse fara a fi in prealabil verificate de catre achizitor, acestea vor fi descoperite la cererea achizitorului de catre executant pe cheltuiala acestuia impreuna cu lucrarile necorespunzatoare din punct de vedere calitativ.
10. Obligatiile achizitorului
10.1. - Achizitorul are obligatia de a pune la dispozitia executantului amplasamentul lucrarii liber de orice sarcina. 
10.2. - Achizitorul este pe deplin responsabil de exactitatea documentelor si a oricaror alte informatii furnizate executantului, precum si pentru dispozitiile sale.
Achizitorul va depune toate diligentele pentru eliberarea cu celeritate a avizelor care cad in sarcina sa de eliberare in conditiile in care executantul a depus o documentatie corecta si corespunzatoare inregistrata la achizitor. 
10.3. -(1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:
a) amplasamentul lucrării, liber de orice sarcină;
b) suprafeţele de teren necesare pentru depozitare şi pentru organizarea de şantier;
c) racordurile pentru utilităţi (apă, gaz, energie, canalizare etc.), până la limita amplasamentului şantierului.
       (2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.
10.4. - Achizitorul are obligatia de a verifica lucrarile realizate de executant si de a le confirma prin acceptarea situatiilor de lucrari lunare prezentate de acesta numai daca acestea corespund cantitativ si calitativ. Termenul de verificare este de maxim 5 zile lucratoare de la primirea situatiilor de lucrari de la executant. In acelasi termen achizitorul va solicita, daca este cazul lista integrala a documentelor care trebuie completate in vederea  verificarii situatiei de lucrari.
Termenul de acceptare/respingere este de 3 zile de la completarea documentelor  solicitate.
Achizitorul are obligatia de a examina si de a masura lucrarile care devin ascunse in cel mult 2 zile de la notificarea executantului
10.5. - Achizitorul are obligatia de a efectua plata lucrarilor executate conform art. 17 din contract.
10.6. – Achizitorul are obligatia de a efectua receptia la terminarea lucrarilor executate precum si receptia finala la expirarea termenului de garantie a lucrarilor.
11. Sancţiuni pentru neîndeplinirea culpabilă a obligaţiilor 
11.1.În cazul în care, din vina sa exclusivă, executantul/furnizorul/prestatorul nu reuşeşte să-şi îndeplinească obligaţiile asumate prin contract, atunci achizitorul este îndreptăţit la a aplica o dobanda penalizatoare egala cu 1 % pentru fiecare zi de intarziere pana la indeplinirea efectiva a obligatiilor, dobanda aplicata la valoarea contractului fara tva diminuata cu contravaloarea fara tva a lucrarilor care au fost receptionate de catre achizitor fara obiectiuni.
11.2.Pentru executant: În cazul în care achizitorul nu onorează facturile în perioada convenita, atunci acesta are obligaţia de a plăti o dobanda penalizatoare egala cu 1%  pentru fiecare zi de intarziere pana la indeplinirea efectiva a obligatiilor, dobanda aplicata la valoarea fara tva a platilor neefectuate.
11.3. Penalităţile datorate conform clauzelor  11.1. şi 11.2. curg de drept de la data scadenţei obligaţiilor asumate conform prezentului contract si pana la data indeplinirii efective a obligatiilor stabilite prin prezentul contract 
11.4 Nerespectarea de către părţi a obligaţiilor prevăzute  în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară.  Prezentul pact  comisoriu îşi produce efectele de la data scadenţei obligaţiilor neefectuate. 
11.5 Achizitorul îşi rezervă dreptul de a renunţa oricând la contract, printr-o notificare scrisă adresată executantului, fără nicio compensaţie, de la data declararii falimentului prin hotararea definitiva a unui judecator sindic, cu condiţia că această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.
11.6. - Prevederile prezentului capitol nu inlatura raspunderea partii care in mod culpabil a cauzat incetarea contractului

Clauze specifice

12. Inceperea si executia lucrarilor
12.1- Executantul are obligatia de a incepe lucrarile in timpul cel mai scurt posibil de la primirea procesului verbal de predare a amplasamentului, din partea achizitorului.
12.2.  Lucrarile trebuie sa se deruleze conform comenzilor in scris emise de catre achizitor, comenzi in care se va mentiona amplasamentul lucrarilor, cantitati in masura in care este posibil si termenele  propuse de finalizare.
12.2.(1) Achizitorul are dreptul de a supraveghea desfasurarea executiei lucrarilor si de a stabili conformitatea lor cu listele de cantitati. Partile contractante au obligatia de a notifica, in scris, una celeilalte, identitatea reprezentantilor lor atestati profesional pentru acest scop, si anume responsabilul tehnic cu executia din partea executantului si dirigintele de santier sau, daca este cazul, alta persoana fizica sau juridica atestata potrivit legii, din partea achizitorului.
 (2) Executantul are obligatia de a asigura accesul reprezentantului achizitorului la locul de munca, in ateliere, depozite si oriunde isi desfasoara activitatile legate de indeplinirea obligatiilor asumate prin contract, inclusiv pentru verificarea lucrarilor ascunse.
12.3 - (1) Materialele trebuie sa fie de calitatea prevazuta in documentatia de atribuire,verificarile si testarile materialelor folosite la executia lucrarilor, precum si conditiile de receptie a lucrarilor sunt descrise in proiectul tehnic anexa la contract
 (2) Executantul garantează că materialele, furniturile şi echipamentele utilizate sunt noi, de primă calitate, standardizate şi uşor de înlocuit într-un interval de timp redus. Materialele, furniturile şi echipamentele folosite trebuie să fie conforme cu specificaţiile tehnice şi reglementările şi normele europene precum şi cu dispoziţiile din documentele contractului
 (3) Executantul are obligatia de a asigura instrumentele, utilajele si materialele necesare pentru verificarea, masurarea si testarea lucrarilor. Costul probelor si incercarilor, inclusiv manopera aferenta acestora, revin executantului
 (4) Probele neprevazute si comandate de achizitor pentru verificarea unor lucrari sau materiale puse in opera vor fi suportate de executant daca se dovedeste ca materialele nu sunt corespunzatoare calitativ sau ca manopera nu este in conformitate cu prevederile contractului. In caz contrar, achizitorul va suporta  aceste cheltuieli.
13. Intarzierea, suspendarea si sistarea lucrarilor
13.1. - In cazul in care conditiile climaterice sunt nefavorabile, partile vor stabili de comun acord orice prelungire a duratei de executie la care executantul are dreptul;
13.2.Achizitorul poate oricand dispune executantului, prin notificare prealabila,  suspendarea executarii unei parti sau a tuturor lucrarilor. Pe perioada suspendarii, executantul are obligatia de proteja, pastra si asigura paza acelei parti sau a tuturor lucrarilor impotriva deteriorarii, pierderii sau degradarilor.
14.3. In cazul in care executantul va inregistra intarzieri ca urmare a suspendarii lucrarilor si/sau ca rezultat al reluarii acestora, executantul va transmite achizitorului o instiintare avand dreptul, la o prelungire a duratei de executie daca terminarea lucrarilor este sau va fi intarziata. 
13.4. Executantul nu va fi indreptatit la o prelungire a duratei de executie si/sau la plata de costuri suplimentare survenite ca urmare a remedierii consecintelor unor lucrari sau materiale necorespunzatoare sau a consecintelor omisiunii executantului de a proteja, depozita sau asigura paza.
14. Finalizarea si receptia lucrarilor
14.1Recepția lucrărilor se va efectua în două etape: la terminarea lucrărilor și la terminarea probelor de  punere în funcțiune a echipamentelor montate.
14.2 – Ansamblul lucrarilor sau, daca este cazul, oricare parte a lor, prevazut a fi finalizat intr-un termen stabilit prin graficul de executie, trebuie finalizat in termenul convenit, termen care se calculeaza de la data inceperii lucrarilor.
14.3 - (1) La finalizarea lucrarilor, executantul are obligatia de a notifica, in scris, achizitorului ca sunt indeplinite conditiile de receptie, solicitand acestuia convocarea comisiei de receptie. Achizitorul va organiza receptia la terminarea lucrarilor in termen de maxim 15 zile de la data notificarii Executantului, conform prevederilor imperative din materie.
(2) Pe baza situatiilor de lucrari executate confirmate si a constatarilor efectuate pe teren, achizitorul va aprecia daca sunt intrunite conditiile pentru a convoca comisia de receptie. In cazul in care se constata ca sunt lipsuri sau deficiente, acestea vor fi notificate executantului, stabilindu-se si termenele pentru remediere si finalizare. Dupa constatarea remedierii tuturor lipsurilor si deficientelor, la o noua solicitare a executantului, achizitorul va convoca comisia de receptie.
14.4 - Comisia de receptie are obligatia de a constata stadiul indeplinirii contractului prin corelarea prevederilor acestuia cu documentatia de executie si cu reglementarile in vigoare. In functie de constatarile facute, achizitorul are dreptul de a efectua receptia in conformitate cu prevederile legale.
15. Perioada de garantie acordata lucrarilor
15.1 Perioada de garanţie tehnica a lucrărilor este de 24 de luni calendaristice şi decurge de la data recepţiei la terminarea lucrărilor.
15.2 În perioada de garanţie, executantul are obligaţia eliminării pe cheltuială proprie, a tuturor neconformităţilor faţă de calitatea şi cantitatea contractată a lucrărilor şi datorate lui, neconformităţi constatate de achizitor şi aduse la cunoştinţa executantului. 
	Perioadele de timp scurse cu eliminarea neconformităţilor menţionate mai sus se vor adăuga la perioada de garanţie a lucrărilor.
15.1. – Perioada de garantietehnica a lucrarilor executate in baza prezentului contract va fi  24 luni calendaristice si decurge de la data receptiei la terminarea lucrarilor.
15.2. - (1) In perioada de garantie, executantul are obligatia, in urma dispozitiei date de achizitor, de a executa toate lucrarile de remediere a viciilor si a altor defecte a caror cauza este nerespectarea clauzelor contractuale.
Perioada de remediere a defectelor curge de la data luarii la cunostinta, potrivit termenului stabilit de achizitor in functie de natura lucrarilor necesar a fi executate, dar nu mai putin de 3 zile.
 (2) Executantul are obligatia de a executa toate activitatile prevazute la alin. (1), pe cheltuiala proprie, in cazul in care ele sunt necesare datorita:
    i) utilizarii de materiale, de instalatii sau a unei manopere neconforme cu prevederile contractului; sau
    ii) unui viciu de conceptie, acolo unde executantul este responsabil de proiectarea unei parti a lucrarilor; sau
    iii) neglijentei sau neindeplinirii de catre executant a oricareia dintre obligatiile explicite sau implicite care ii revin in baza contractului.
15.3. - In cazul in care executantul nu executa lucrarile prevazute la clauza 16.2 alin. (1), achizitorul este indreptatit sa angajeze si sa plateasca alte persoane care sa le execute. Cheltuielile aferente acestor lucrari vor fi recuperate de catre achizitor de la executant sau retinute din sumele cuvenite acestuia.
16. Modalitati de plata
16.1. – (1) Achizitorul va efectua plata către executant prin ordin de plata in termen de 30 de zile de la data primirii (inregistrarii) facturii insotita de receptia fara obiectiuni a  lucrarilor executate. Decontarea  lucrarilor se va face dupa fiecare eveniment in baza comenzii de lucru. A situatiei de lucrari, a pontajului, a receptiei lucrarilor executate si a facturii executantului.
(2) Situatiile de lucrari care nu sunt insotite de documentele mentionate mai sus, nu vor fi confirmate si decontate de catre beneficiar. Deasemenea in vederea certificarii calitatii lucrarilor executate, la situatia de lucrari se vor prezenta obligatoriu documentele care sa ateste calitatea si cantitatea materialelor puse in opera, respectiv calitatea executiei cu respectarea prevederilor actelor normatice in vigoare pentru fiecare categorie de lucrari/materiale.
16.2.- Emiterea facturii se va face de catre executant numai dupa acceptarea situaţiei de lucrari si a anexelor acesteia de către reprezentantul achizitorului.
16.3 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului pentru lucrările executate nu va fi condiţionată de eliberarea certificatului de recepţie finală.
17. Ajustarea pretului contractului
17.1. - Pentru lucrarile executate, platile datorate de achizitor executantului sunt cele calculate in baza preturilor prevazute  in propunerea financiara, anexa la contract.
17.2. – Preţurile din oferta nu se ajusteaza si raman fixe pe toata perioada desfasurarii contractului.
18. Asigurari
18.1. (1) Executantul are obligatia de a incheia, inainte de inceperea lucrarilor, o asigurare ce va cuprinde toate riscurile ce ar putea aparea privind lucrarile executate, utilajele, instalatiile de lucru, echipamentele, materialele pe stoc, personalul propriu si reprezentantii imputerniciti sa verifice, sa testeze sau sa receptioneze lucrarile, precum si daunele sau prejudiciile aduse catre terte persoane fizice sau juridice.
(2) Executantul are obligatia de a prezenta achizitorului, ori de cate ori i se va cere, polita sau politele de asigurare si recipisele pentru plata primelor curente (actualizate).
18.2 - Achizitorul nu va fi responsabil pentru niciun fel de daune-interese, compensatii, in privinta sau ca urmare a unui accident sau prejudiciu adus unui muncitor sau altei persoane angajate de executant sau unor terte persoane.
19. Amendamente 
19.1 - Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.
19.2 - Partile contractante au dreptul, pe durata indeplinirii contractului, de a conveni, prin act aditional, adaptarea acelor clauze afectate de  modificari ale legii. 
19.3 – Prin acte aditionale nu se pot aduce modificari substantiale contractului de achizitie publica. Modificarea substantiala a dispozitiilor prezentului contract in cursul perioadei sale de valabilitate este considerata ca fiind o noua atribuire si necesita derularea unei noi proceduri de achizitie publica. Modificarea prezentului contract in cursul perioadei sale de valabilitate este considerata substantiala atunci cand, prin aceasta modificare, contractul devine substantial diferit fata de cel incheiat initial. O modificare este considerata substantiala atunci cand este indeplinita una din urmatoarele conditii:
a) modificarea introduce conditii care, daca ar fi fost incluse in procedura initiala de achizitie ar fi permis selectarea altor operatori economici decat cei selectati initial sau ar fi permis atribuirea contractului unui alt ofertant;
b) modificarea schimba balanta economica a contractului in favoarea contractantului;
c) modificarea extinde domeniul contractului in mod considerabil astfel incat acesta sa includa bunuri, servicii sau lucrari care nu erau incluse initial. 
19.4. Actualizarea graficul de executie de detaliu, fara afectarea graficului general de executie si a termenul de realizare a contractului,  se poate face pe baza unei notificari insotita de o justificare adecvata, care va deveni anexa la prezentul contract dupa aprobarea Achizitorului. 
20.Tertii sustinatori
20.1. În cazul în care contractantului i- a fost atribuit contractual dupa ca in calitate de ofertant si-a demonstrat situaţia economică şi financiară, respectiv capacitatea tehnică şi profesională invocând suportul unui/unor terţ/terţi, atunci acesta are obligaţia de se asigura ca terţul/terţii vor pune la dispoziţia lui resursele invocate.
În cazul în care contractantul întâmpină dificultăţi pe parcursul executării contractului de achiziţie publică/acordului-cadru, iar susţinerea acordată de unul sau mai mulţi terţi vizează îndeplinirea criteriilor referitoare la situaţia economică şi financiară şi/sau capacitatea tehnică şi profesională, ofertantul/candidatul are obligatia de a asigura punerea la dispozitia autoritatii contractante si materializarea aspectelor ce fac obiectul respectivului angajament ferm încheiat cu terţul/terţii susţinător(i

21. Cesiune
21.1. – Prestatorul are obligaţia de a nu transfera total sau parţial obligaţiile sale asumate prin prezentul contract.
21.2.- Prestatorul poate cesiona dreptul sau de a incasa contravaloarea serviciilor prestate.
21.3. - Solicitările de plată către terţi pot fi onorate numai după operarea unei cesiuni în condiţiile mentionate la  25.2
21.4. - Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.
22. Incetarea si rezilierea contractului
[bookmark: _Ref149122167][bookmark: _Toc185742726]22.1.- In situatia in care, in termen de 5 zile lucratoare de la data emiterii ordinului administrativ de incepere, Executantul din propria culpa, nu s-a mobilizat si nu a demarat executia contractului in cauza, Achizitorul poate fie sa acorde un termen de 10 zile lucratoare de la data Notificarii, in acest sens, fie, prezentul contract va inceta de drept de la data comunicarii Declaratiei de rezolutiune(art.1552 C. civ.).
22.2- Incetarea prezentului contract de lucrari in conditiile art.23.1 nu va produce niciun fel de efecte asupra altor drepturi ale achizitorului si executantului dobandite in baza acestuia, in situatia in care contractul inceteaza.
22.3 Suplimentar fata de cauza de incetare definita la art.23.1, Achizitorul poate rezilia Contractul cu efecte depline (de jure) dupa acordarea unui preaviz de 5 zile executantului, fara necesitatea unei alte formalitati si fara interventia vreunei autoritati sau instante de judecata, in oricare dintre situatiile urmatoare, dar nelimitandu-se la acestea:
a) executantul nu executa  contractul in conformitate cu obligatiile asumate;
b) executantul refuza sau omite sa aduca la indeplinire dispozitiile emise de catre achizitor sau de catre reprezentantul sau autorizat;
d)	executantul cesioneaza contractul sau subcontracteaza fara a avea acordul scris al achizitorului;
e)	executantul  face obiectul unei proceduri de dizolvare, si-a suspendat activitatea, sau se afla intr-o situatie asemanatoare rezultand dintr-o procedura similara reglementata de legislatia sau reglementarile la nivel national;
f)	executantul a fost condamnat pentru o infractiune in legatura cu exercitarea profesiei printr-o hotarare judecatoreasca definitiva;
g)	executantul se afla in culpa profesionala grava ce poate fi dovedita prin orice mijloc de proba pe care Achizitorul il poate justifica;
h)	impotriva executantului a fost pronuntata o hotarare avand autoritate de lucru judecat cu privire la frauda, coruptie, implicarea intr-o organizatie criminala sau orice alta activitate ilegala in dauna intereselor financiare ale CE;
j)	are loc orice modificare organizationala care implica o schimbare cu privire la personalitatea juridica, natura sau controlul executantului, cu exceptia situatiei in care asemenea modificari sunt inregistrate intr-un act aditional la prezentul contract;
k)	aparitia oricarei alte incapacitati legale care sa impiedice executarea Contractului 
22.4- Daca Achizitorul reziliaza Contractul, va fi indreptatit sa recupereze de la executant fara a renunta la celelalte remedii la care este indreptatit in baza acestuia, orice pierdere sau prejudiciu suferit pana la un nivel egal cu valoarea contractului.
22.5– In cazul rezilierii contractului, achizitorul va intocmi situatia lucrarilor efectiv executate, inventarul materialelor, utilajelor si lucrarilor provizorii, dupa care se vor stabili sumele care urmeaza sa le plateasca in conformitate cu prevederile contractului, precum si daunele pe care trebuie sa le suporte executantul din vina caruia s-a reziliat contractul. 
22.6– In cazul prevazut la art.23.5., achizitorul va convoca in max 5 zile de la data rezilierii contractului, comisia de receptie, care va efectua receptia cantitativa si calitativa a lucrarilor executate.
22.7- Oricare dintre parti incalca prevederile Contractului prin neindeplinirea  unei/unor obligatii care ii revin potrivit acestuia, partea prejudiciata prin incalcare (dupa caz, Achizitorul sau executantul) va fi indreptatita la urmatoarele remedii:
a)	despagubiri; si/sau
b)	rezilierea Contractului 
22.8 -  Despagubirile pot fi:
a)	Despagubiri Generale; sau
b)	Penalitati contractuale.
22.9- In orice situatie in care Achizitorul este indreptatit la despagubiri, poate retine aceste despagubiri din orice sume datorate executantului sau poate executa garantia de buna executie, in conformitate cu prevederile art. 12.4.
22.10– Dupa rezilierea contractului, achizitorul poate decide continuarea executiei lucrarilor cu respectarea prevederilor legale privind achizitiile publice.
22.11 - Cazuri specifice de încetare a contractului :
 (1) Fără a aduce atingere dispoziţiilor dreptului comun privind încetarea contractelor sau dreptului achizitorului de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, achizitorul are dreptul de a denunţa unilateral contractul de achiziţie publică în perioada de valabilitate a acestuia în una dintre următoarele situaţii: 
a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 - 167; 
b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene. 
23. Forta majora
23.1 - Forta majora este constatata de o autoritate competenta.
23.2 - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.
23.3 - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
23.4 - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.
23.5 - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.
23.6- Nu va reprezenta o incalcare a obligatiilor din prezentul contract de catre oricare din parti situatia in care executarea obligatiilor este impiedicata de imprejurari de forta majora care apar dupa data semnarii Contractului de catre parti.
23.7.- Executantul nu va raspunde pentru penalitati contractuale sau reziliere pentru neexecutare daca, si in masura in care, intarzierea in executare sau alta neindeplinire a obligatiilor din prezentul Contract este rezultatul unui eveniment de forta majora. In mod similar, Achizitorul nu va datora dobanda pentru platile cu intarziere, pentru neexecutare sau pentru rezilierea de catre executant pentru neexecutare, daca, si in masura in care, intarzierea Achizitorului sau alta neindeplinire a obligatiilor sale este rezultatul fortei majore.
23.8- Daca oricare parte considera ca au intervenit imprejurari de forta majora care pot afecta indeplinirea obligatiilor sale, va notifica imediat celeilalte parti cu privire la natura, durata probabila si efectul probabil al imprejurarii de forta majora. Executantul va cauta toate mijloacele rezonabile alternative, pentru indeplinirea obligatiilor sale care nu sunt afectate de evenimentul de forta majora. Executantul nu va utiliza asemenea mijloace alternative decat in urma instructiunilor in acest sens ale achizitorului.
23.9- Daca executantul suporta costuri suplimentare ca urmare a conformarii cu instructiunile achizitorului sau a utilizarii de mijloace alternative potrivit art.25.8. totalul sumelor corespunzatoare acestor costuri va fi certificat de catre achizitor. 
24. Solutionarea litigiilor
24.1 - Achizitorul si executantul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.
24.2 - Daca, dupa 30 zile de la inceperea acestor tratative, achizitorul si executantul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti din Romania. 
25. Limba care guverneaza contractul
Limba care guverneaza contractul este limba romana.
26. Comunicari
26.1 - Comunicarile intre parti se pot face si prin telefon, telegrama, telex, fax sau e-mail cu conditia confirmarii in scris a primirii comunicarii.
27. Legea aplicabila contractului
27.1 - Contractul va fi interpretat conform legilor din Romania.
27.2.Partile vor respecta si se vor supune tuturor legilor si reglementarilor din Romania, precum si reglementarilor direct aplicabile ale CE, jurisprudentei Curtii Europene de Justitie si a Tribunalului de Prima Instanta si se va asigura ca personalul lor, salariat sau contractat, conducerea lor, subordonatii acestora, si salariatii din teritoriu vor respecta si se vor supune de asemenea acelorasi legi si reglementari. Fiecare parte va despagubi pe cealalta parte in cazul oricaror pretentii si actiuni in justitie rezultate din orice incalcari ale prevederilor in vigoare de catre acesta, personalul sau, salariat sau contractat de acesta, inclusiv conducerea sa, subordonatii acestuia, precum si salariatii din teritoriu.
28.3.Partile declara ca poseda toata experienta si cunostintele necesare incheierii acestui Contract si incheie acest Contract in deplina cunostinta a clauzelor sale, cunoscand si intelegand toate aspectele legale, tehnice si comerciale legate de incheiere si executare, motiv pentru care niciuna dintre parti nu va putea invoca Articolul 1221 alin. (1) al Codului Civil.

Partile au inteles sa incheie azi ………............. prezentul contract in 4 exemplare, un exemplar pentru executant ,si trei pentru achizitor.






         Achizitor,						                 EXECUTANT                                                                                                                                                                                         Municipiul Oradea                                                         TERMOFICARE ORADEA SA            
        Primar
      Ilie Bolojan	                                                                                                                             				  		                           


    Director Directia Economica                                           
    Contr.Fin.Preventiv
    Eduard Florea
                              
                 
                                                                    

    Director Directia Juridica                                                   
    Eugenia Borbei                                                                   
    


     
    Director Executiv D.P.I
    Lucian Popa
           


                    
    Sef Serviciu  Achizitii Publice
    Manuela Maghiar




   Consilier  Achizitii Publice 
   Olimpia Horge

image1.jpeg




